b'\n_START_ARTICLE_\nZdravko Turk\n_START_SECTION_\n\xc5\xbdivljenje in delo\n_START_PARAGRAPH_\nTurk je osnovno \xc5\xa1olo obiskoval v  Novem Kotu (1911\xe2\x80\x931916), 1. razred gimnazije (1916\xe2\x80\x931917) v Ko\xc4\x8devju, ostale pa na realki v Ljubljani (1917-1924). Leta 1930 je diplomiral na agronomsko-gozdarski fakulteti v Zagrebu in 1935 opravil dr\xc5\xbeavni izpit na ministrstvu za gozdove in rudnike v Beogradu. Slu\xc5\xbeboval je na vodilnih mestih v  gozdnih upravah v razli\xc4\x8dnih krajih. Po koncu druge svetovne vojne je med drugim delal na ministrstvu za gozdno in lesno industriji LRS (1950-1952) in od 1953-1975 na BF v Ljubljani, od 1963 dalje kot redni profesor. Objavil je okoli 80 znanstvenih in strokovnih \xc4\x8dlankov ter samostojnih publikacij in bil \xc4\x8dastni \xc4\x8dlan zveze in\xc5\xbeenirjev in tehnikov gozdarstva in lesne indistrije Slovenije in Jugoslavije.'